BRIDGE PROJEKTA CETURTAIS PASĀKUMS

2022. gada 19.-23. jūnijs

“Dialoga veidošana Eiropas demokrātiskajiem mērķiem – BRIDGE (*Building Relationships into a Democratic Goal for Europe*)” ir Eiropas projekts, kas ir daļa no programmas “Eiropa pilsoņiem 2014-2020”, un tieši, darbības “Demokrātiskā iesaistīšanās un sabiedriskā līdzdalība”, apakšpasākuma “Pašvaldību tīklojumi”. Projektu Vila Nova de Kerveira (Portugāle) pašvaldībai 2019. gadā finansēja Eiropas Komisija.

Projekta mērķis ir veicināt pārrobežu pilsonību un sociālo kohēziju, koncentrējoties uz divām galvenajām parādībām, kas pēdējā laikā ietekmējušas Eiropu: eiroskepticismu un ksenofobiju. Projekta galvenais uzdevums ir veicināt pārrobežu pilsonību un sociālo kohēziju, kā arī dalīties ar labāko praksi starp kaimiņos esošajiem partneriem. Katrai iesaistītajai organizācijai būs jāizstrādā spēcīgas un efektīvas pārrobežu prakses, ar kurām dalīties ar citiem partneriem piecu paredzēto tikšanos laikā.

BRIDGE projekta partnerību veido organizācijas, kas pārstāv divas dažādas valstis, bet abas atrodas robežas tuvumā, un tieši: Vila Nova de Kerveira (Portugāle) – Tominjo (Spānija), Sdruzhenie na Yugozapadnite Obshtini (*Dienvidrietumu pašvaldību asociācija*) (Bulgārija) – Dimitrovgradas pašvaldība (Serbija), GECT GO/EZTS GO (Itālija), Boršoda*-*Abaūjas-Zemplēna meģesvaldība (Ungārija) – Rožņavas pašvaldība (Slovākija), Panevēžas pašvaldība (Lietuva) – Daugavpils (Latvija), Lighthouse Languages (Itālija) un Derinejas pašvaldība (Kipra).

Projekta 24 mēnešu laikā izstrādes gaitā izvēlētajās norises vietās ir paredzēti pieci dažādi pasākumi: pirmais Vila Nova de Kerveira/Tominjo (Portugāle, Spānija) 2021. gada oktobrī; otrais Boršoda*-*Abaūjas-Zemplēna meģē/Rožņavas pašvaldībā (Ungārija, Slovākija) 2022. gada martā; trešais Gorīcijā/Nova Goricā (Itālija, Slovēnija) 2022. gada maijā; ceturtais Slivnicā/Dimitrovgradā (Bulgārija, Serbija) 2022. gada jūnijā; un piektais Panevēžā/Daugavpilī (Lietuva, Latvija) 2022. gada septembrī.

Ceturtais un iepriekšpēdējais pasākums notika no 19. līdz 23. jūnijam Bulgārijā/Serbijā.

Un tieši, šī ceturtā starptautiskā projekta BRIDGE tikšanās notika Slivnicas (Bulgārija)/Dimitrovgradas (Serbija) pilsētās.

Tikšanos organizēja Dienvidrietumu pašvaldību asociācija, kas ir nevalstiska bezpeļņas organizācija. Tā pārstāv tās biedru intereses un koordinē to darbību kopīgu mērķu sasniegšanai.

Tikšanās fokusējās uz konkrētu tēmu: "Veiksmīgi projekti sociālajā, kultūras, ekoloģijas un pilsonisko aktivitāšu jomā".

Visām iesaistītajām organizācijām tika lūgts sagatavot prezentāciju, ar ko darīties ar pārējiem partneriem, lai rastu iespējas labākās prakses apmaiņai un mācītos vienam no otra.

Tikšanās laikā partneri rīkoja konferences un diskusijas par dažādām tēmām, piemēram, labā prakse partneru projektos ar dažādiem finansējuma avotiem, Dienvidrietumu pašvaldību asociācijas pārrobežu un starpvalstu projekti u.c.

Konferencēs piedalījās arī daži vietējo un valsts iestāžu pārstāvji, proti, Simana Markovska (Dienvidrietumu pašvaldību asociācijas koordinatore), Madlena Georgijeva (Sofijas Reģionālās informācijas centra komunikācijas un informācijas eksperte), Ļubitsa Tomova (Dienvidrietumu pašvaldību asociācijas izpilddirektore), Vladica Dimitrovs (Dimitrovgradas pašvaldības mērs), un citas ieinteresētās personas no Dimitrovgradas pašvaldības.

Līdztekus konferencēm un oficiālajām sanāksmēm dalībniekiem bija iespēja arī doties kultūras vizītēs uz īpašām un tradicionālām reģiona vietām, tādām kā Sofija, Dimitrovgrada, Poganovo klosteris Serbijā un Rilas klosteris Bulgārijā. Viņi varēja uzzināt par teritorijas vēsturiskajām īpatnībām, par abu valstu gastronomiskajām tradīcijām, kontaktējoties ar vietējām kopienām un atklājot vietējo dabas skaistumu. Tas nodrošināja tiešu kontaktu starp iesaistītajām delegācijām, ideju, uzdevumu un labākās prakses apmaiņu Eiropas Savienības nākotnei.

Piektais un pēdējais BRIDGE projekta pasākums notiks Panevēžā (Lietuva)/Daugavpilī (Latvija) 2022. gada septembrī.